Већ пред Први свјетски рат авион се на маневрима користи за осматрање и корекцију артиљеријког гађања. Почетком рата све стране користе авионе за ову врсту задатка, поготово послије преласка на рововско ратовање. Испрва се сигнали шаљу маневрима авиона лијево или десно који се осматрају са земље, али тек увођење радио-телеграфије 1915. доводи до доброг рјешења проблема комуникације. Французи 1915. формирају посебне артиљеријске ескадриле за садејство с артиљеријом, од извиђачких ескадрила. Током битке на Соми 1916. Нијемци трпе тешке губитке од ватре француске артиљерије чију коректуру врши авијација, често и на 12-20 -{km}- од линије фронта.